Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2019/C 254/03)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Haut-Médoc”

Viitenumero: PDO-FR-A0710-AM03

Tiedonannon päivämäärä: 10.4.2019

HYVÄKSYTYN MUUTOKSEN KUVAUS JA PERUSTELUT

1. Rajattu viljelyalue

Muutoksen kuvaus ja perustelut

Hakemukset PDO-FR-A0710-AM01, esitetty 7. huhtikuuta 2016, ja PDO-FR-A0710-AM02, esitetty 12. tammikuuta 2018, sisällytetään tähän hakemukseen.

Muutetaan tuote-eritelmän I luvun IV kohdan 2 alakohta seuraavasti: lisätään ilmaisun ”16. maaliskuuta 2007” jälkeen ilmaisu ”28. syyskuuta 2011, 11. syyskuuta 2014, 9. kesäkuuta 2015, 8. kesäkuuta 2016, 23. marraskuuta 2016 ja 15. helmikuuta 2018 sekä pysyvän komitean kokouksessa 25. maaliskuuta 2014”.

Tämän muutoksen tarkoituksena on lisätä hakemukseen uusia päivämääriä, jolloin kansallinen toimivaltainen viranomainen hyväksyi maantieteellisellä tuotantoalueella sijaitsevan rajatun viljelyalueen muutoksia. Viljelyalueen rajaamisella tarkoitetaan asianomaisen tarkistetun alkuperänimityksen tuotantoon soveltuvien viljelylohkojen määrittämistä maantieteellisellä tuotantoalueella.

Vastaavasti ja tämän muutoksen vuoksi lisätään XI kohdan 1 alakohtaan seuraava b alakohta: ”b) Viinin viljelylohkoilta, jotka eivät kuulu rajattuun viljelyalueeseen ja jotka voidaan tunnistaa maarekisterinumerostaan ja pinta-alastaan ja joista laaditun luettelon Institut national de l’origine et de la qualité (INAO) -laitoksen toimivaltaisen komitean pysyvä komissio vahvisti 25. maaliskuuta 2014 pidetyssä kokouksessa, kerätyistä rypäleistä voidaan edelleen käyttää tarkistettua alkuperänimitystä siihen asti, kun viiniköynnökset raivataan, mutta enintään 31. joulukuuta 2024 asti, jos tuote-eritelmää koskevia muita säännöksiä noudatetaan. Luettelo kyseisistä viljelylohkoista on liitteessä II.”

Tuote-eritelmään sisällytetään myös liite II. Kyseisessä liitteessä luetellaan viljelylohkot, jotka eivät kuulu rajattuun viljelyalueeseen ja joita tämä siirtymätoimenpide koskee.

Tämä muutos ei vaikuta yhtenäiseen asiakirjaan.

2. Maantieteellinen alue

Muutoksen kuvaus ja perustelut

Tuote-eritelmän I luvun IV kohdan 1 alakohdasta poistetaan Cantenacin ja Margaux’n kunnat ja siihen lisätään Margaux-Cantenacin kunta.

Tämä muutos tehdään edellä mainittujen kuntien yhdistymisen johdosta.

Tämä muutos vaikuttaa yhtenäisen asiakirjan 2.6 kohtaan.

3. Välittömässä läheisyydessä sijaitseva alue

Muutoksen kuvaus ja perustelut

Poistetaan tuote-eritelmän I luvun IV kohdan 3 alakohdan b alakohdasta kunnat Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine ja Salignac.

Lisätään asianomaiseen kohtaan kunnat de Val de Virvée, Castets et Castillon ja Civrac-sur-Dordogne.

Aubie-et-Espessasin, Saint-Antoinen ja Salignacin kunnat on yhdistetty, ja niistä on muodostunut Val de Virvéen kunta.

Castets-en-Dorthen ja Castillon-de-Castetsin kunnat on yhdistetty, ja niistä on muodostunut Castets et Castillonin kunta.

Muutetaan Civrac-de-Dordognen kunnan nimi muotoon ”Civrac-sur-Dordogne”.

Nämä muutokset vaikuttavat yhtenäisen asiakirjan 2.9 kohtaan.

4. Yhteys maantieteelliseen alkuperään

Muutoksen kuvaus ja perustelut

Muutetaan tuote-eritelmän I luvun X kohdan 1 alakohdan a alakohdan ensimmäisessä alakohdassa maantieteellisellä alueella sijaitsevien kuntien lukumäärä kuntaliitosten vuoksi 29:stä 28:aan, koska Cantenacin ja Margaux’n kunnat on yhdistetty.

Nämä muutokset vaikuttavat yhtenäisen asiakirjan 2.8 kohtaan.

5. Rajattu viljelyalue

Muutoksen kuvaus ja perustelut

Poistetaan tuote-eritelmän I luvun IV kohdan 2 alakohdasta päivämäärät 9. marraskuuta 1960, 13. toukokuuta 1970 ja 6. marraskuuta 1997, koska ne eivät enää koske nykyistä rajattua viljelyaluetta.

YHTENÄINEN ASIAKIRJA

1. Tuotteen nimi

Haut-Médoc

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Viinien luonnollinen alkoholipitoisuus on vähintään 11 tilavuusprosenttia.

Viinin kokonaisalkoholipitoisuus saa olla väkevöinnin jälkeen enintään 13 tilavuusprosenttia.

Koko viinierän, joka myydään pakkaamattomana tai pullotettuna, käymiskykyisten sokereiden (glukoosi ja fruktoosi) pitoisuus on enintään 3 grammaa litrassa.

Koko viinierän, joka myydään pakkaamattomana tai pullotettuna ennen 1. lokakuuta satovuotta seuraavana vuonna, haihtuvien happojen pitoisuus on enintään 12,25 mEq/l (0,60 grammaa litrassa ilmoitettuna grammoina rikkihappoa litraa kohden). Edellä mainitusta päivämäärästä alkaen haihtuvien happojen pitoisuus on 16,33 mEq/l (0,80 grammaa litrassa ilmoitettuna grammoina rikkihappoa litraa kohden).

Koko viinierän, joka myydään pakkaamattomana tai pullotettuna, rikkidioksidipitoisuus on enintään 140 grammaa litrassa.

Koko viinierän, joka myydään pakkaamattomana tai pullotettuna, omenahappopitoisuus on enintään 0,20 grammaa litrassa.

Kyseessä on hiilihapoton punaviini, joka on väriltään voimakas, tanniininen ja kypsyy erittäin hyvin. Viinit ovat yleensä sekoiteviinejä, joissa on usein eniten Cabernet-sauvignon N -rypälelajiketta. Tämä rypälelajike antaa viineille mausteisia aromeja, joihin sekoittuu vaniljan aromeja, jos viini kypsytetään tynnyrissä. Merlot N -rypälelajike tuo viineihin pyöreyttä, pehmeyttä ja punaisten marjojen aromeja. Rakennetta ja monimuotoisuutta voidaan vahvistaa Cabernet franc N -rypäleen tai Petit verdot N -rypäleen avulla (nämä rypäleet tuovat viiniin raikkautta niinä satovuosina, kun viinit ovat erittäin täyteläisiä).

Yleiset analyyttiset ominaisuudet Kokonaisalkoholipitoisuus enintään (til-%) Kokonaisalkoholipitoisuus vähintään (til-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Tiheys ja etäisyys

Viljelykäytäntö

Viiniköynnösten istutustiheys on vähintään 6 500 köynnöstä hehtaaria kohden. Köynnösrivien välinen etäisyys saa olla enintään 1,80 metriä, ja köynnösten välisen etäisyyden samalla rivillä on oltava vähintään 0,80 metriä.

Leikkaussäännöt

Viljelykäytäntö

Viiniköynnökset on leikattava viimeistään lehtien auettua (vaihe 9 Lorenzin asteikolla). Viiniköynnösten leikkaamisessa käytetään seuraavia tekniikoita:

— kaksioksainen matalaleikkaus, kaksioksainen juoksijaleikkaus (Guyot double) tai sekaleikkaus (taille médocaine), jossa oksaan jätetään enintään 5 silmua

— juoksijaleikkaus (Guyot simple) tai sekaleikkaus (Guyot mixte), jossa köynnökseen jätetään enintään 7 silmua

— nelioksainen tai kaksirunkoinen matalaleikkaus, jossa köynnökseen jätetään enintään 12 silmua.

Väkevöinti

Erityinen viininvalmistusmenetelmä

Tiivistävät väkevöintimenetelmät ovat sallittuja, jos väkevöimisaste on enintään 15 prosenttia.

Viinin kokonaisalkoholipitoisuus saa olla väkevöinnin jälkeen enintään 13 tilavuusprosenttia.

b. Enimmäistuotokset

65 hehtolitraa/ha

6. Rajattu maantieteellinen alue

Viinirypäleet on korjattava ja viiniytettävä sekä viini valmistettava ja jälkikäsiteltävä seuraavien Gironden departementin kuntien alueella: Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Listrac-Médoc, Ludon-Médoc, Macau, Margaux-Cantenac, Moulis-en-Médoc, Parempuyre, Pauillac, Le Pian-Médoc, Saint-Aubin-de-Médoc, Saint-Estèphe, SaintJulien-Beychevelle, Saint-Laurent-Médoc, Saint-Médard-en-Jalles, SaintSauveur, Saint-Seurin-de-Cadourne, Sainte-Hélène, Soussans, Le TaillanMédoc ja Vertheuil.

7. Pääasiallinen rypälelajike / pääasialliset rypälelajikkeet

Petit Verdot N

8. Yhteyden/yhteyksien kuvaus

Tarkistetun alkuperänimityksen ”Haut-Médoc” maantieteellinen alue sijaitsee Garonne- ja Girondejokien vasemmalla rannalla Bordeaux’n kaupungin tuntumassa. Alue levittäytyy Le Taillan-Médocista etelässä Saint-Seurin-de-Cadourneen pohjoisessa lähes 50 kilometrin pituisen ja itä–länsisuunnassa hieman alle 10 kilometrin pituiselle alueelle. Maantieteellinen alue vastaa siten osittain tarkistetun alkuperänimityksen ”Médoc” maantieteellistä aluetta, ja siihen kuuluu Girondejoen suistoalueen yläpuolella sijaitsevat kunnat, mikä selittää alkuperänimityksen nimen. Maantieteellinen alue kattaa 28 kuntaa Gironden departementissa.

Vaikka alueen ilmasto on selkeästi atlanttinen, sijainti joen läheisyydessä erottaa Haut-Médocin sen pohjoispuolella sijaitsevista Médocin kunnista, sillä ilmaston kausivaihtelut ovat tasaisempia ja sademäärät kohtalaisia. Nämä suotuisat ilmastotekijät johtuvat siitä, että Atlantin valtameren ja Girondejoen vesimassat säätelevät lämpötilaa.

Valtamerellinen ilmasto, jota joinakin vuosina höystävät syksyn sateiset matalapaineet ja toisaalta kuumat ja aurinkoiset jälkikesät, on merkittävä osatekijä hyvän satovuoden syntymisessä. Keskeisimmät ominaispiirteet liittyvät kuitenkin tämän sedimentaatioaltaan erityiseen geologiaan, maaperän omaperäiseen geologiseen historiaan, muotoon ja topografiaan sekä näiden viinialueiden nykyisiin maaperäaineksiin.

Useat viininviljelijäsukupolvet ovat ylläpitäneet maailmanlaajuisestikin merkittävän Médocin viinialueen maaperän erityisluonteen arvostusta. Ajan saatossa viininviljelijät ovat oppineet tuntemaan maaperän ominaisuudet perinpohjaisesti ja ne on saatettu optimiinsa salaojitustekniikoiden avulla. Tämä on edistänyt kypsytettävien punaviinien tuotantoon parhaiten soveltuvien viljelykäytäntöjen kehittämistä. Edistyminen kasvinterveyden alalla ja viinitarhojen koneellistaminen eivät ole muuttaneet viininviljelijöiden halukkuutta vaalia viininvalmistusmenetelmiä, joissa tavoitteena on tuottaa kypsytettäviä punaviinejä, joiden tyypilliset ominaisuudet on tunnustettu laajalti.

Perinteisesti Haut-Médoc-alueen viinitarhojen eri rypälelajit on valittu sen mukaan, miten hyvin lajien ominaisuudet soveltuvat tarkkaan mietittyjen, kypsytettävien sekoiteviinien valmistukseen. Alueen viininviljelijät valitsevatkin osan rypälelajeista maaperän erityisominaisuuksien mukaan: kolluviaalimaahan istutetaan Merlot N -lajiketta, vähäravinteiseen ja kuivaan soramaahan Carmenère N -lajiketta, kalkkipitoisiin rinteisiin tai kuivaan hiekkamaahan Cabernet franc N- tai Cot N -lajiketta ja ruskomaahan Petit verdot N -lajiketta. Syvässä soramaassa menestyy puolestaan risteytyslajike Cabernet-sauvignon N.

Tämän monimuotoisuuden vuoksi viinitarhojen hoidossa on mietittävä huolella, mikä on köynnösrivien etäisyys sekä viljelylohkon ja yhden köynnöksen enimmäistuotos.

Haut-Médoc-viinien maine ja tunnettuus perustuu pääasiassa eri laatuluokituksiin, joita ovat perinteisesti olleet vuosikertaviini (cru), tilalla pullotettu viini (château) ja laatuviini. Kun ”Jurade de Bordeaux” luokitteli Guyennen viinit ensimmäisen kerran vuonna 1647, Médocin viinit erottuivat jo edukseen. Louis XV:n aikana luokitusta tarkennettiin alueiden eli ensin seurakunnan ja sitten vuosikerran mukaan. Bordeaux’n alueen vuosikertaluokitus vahvistettiin 1800-luvulla Classement des Vins de Bordeaux -luokituksella vuoden 1855 maailmannäyttelyssä.

Haut-Médoc-alkuperänimityksen maine perustuu muun muassa siihen, että tarkistetun alkuperänimityksen maantieteellisellä alueella on viisi vuosikertaviiniluokitusta (”crus classés”).

Vuonna 1932 Médocin alueen vuosikertaviinien Crus bourgeois du Médoc -luokitus annettiin 444 vuosikertaviinille, joista 153 viinillä on tarkistettu alkuperänimitys ”Haut-Médoc”.

Tällä viinireitin varrella sijaitsevalla viininviljelyalueella, jonka arvostus on perua pitkältä ajalta, on lukuisia kuuluisia ja rakennustaiteellisesti monimuotoisia viinitiloja (”châteaux”), joiden nimet tunnetaan maailmanlaajuisesti.

Punaviinit, joilla on Haut-Médoc-alkuperänimitys, ovat voimakkaan värisiä tanniinisia sekoiteviinejä, joissa on eniten Cabernet-sauvignon N -rypälelajiketta. Lajike tuo viineihin mausteisia aromeja, joihin sekoittuu myös vaniljan aromeja, jos viini kypsytetään tynnyrissä, mikä on yleisempää kuin viineillä, joilla on Médoc-alkuperänimitys. Merlot N -rypälelajike tuo viineihin pyöreyttä, pehmeyttä ja punaisten marjojen aromeja. Rakennetta ja monimuotoisuutta voidaan vahvistaa Cabernet franc N -rypäleen tai Petit verdot N -rypäleen avulla. Jälkimmäinen tuo viineihin myös raikkautta niinä satovuosina, kun viinit ovat erittäin täyteläisiä.

Viiniköynnöksen kasvatustavan ansiosta rypäleet ovat erittäin kypsiä ja terveitä ja köynnösten tuotos säännösteltyä. Rypäleitä voidaankin maseroida pitkään, minkä lopputuloksena saadaan toivotusti maultaan ja aromeiltaan erittäin voimakkaita viinejä. Tämän vuoksi viinit vaativat pehmentyäkseen vähintään kuuden kuukauden kypsytyksen. Siksi viinit, joilla on Haut-Médoc-alkuperänimitys, sopivat erittäin hyvin kypsytykseen.

9. Olennaiset lisäedellytykset (pakkaaminen, merkinnät, muut vaatimukset)

Viiniyttämisen välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue koostuu viiniyttämistä koskevan poikkeuksen mukaisesti seuraavista Gironden departementin kunnista (19. heinäkuuta 2017 voimassa ollut virallinen geokoodi): Bégadan, Blaignan, Civrac-en-Médoc, Couquèques, Gaillan-en-Médoc, Jau-Dignac-et-Loirac, Lesparre-Médoc, Naujac-sur-Mer, Ordonnac, Prignac-en-Médoc, Queyrac, Saint-Christoly-Médoc, SaintGermain-d’Esteuil, Saint-Vivien-de-Médoc, Saint-Yzans-de-Médoc, Valeyrac ja Vensac.

Valmistamisen ja jälkikäsittelyn välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue koostuu valmistusta ja jälkikäsittelyä koskevan poikkeuksen mukaisesti seuraavista Gironden departementin kunnista (19. heinäkuuta 2017 voimassa ollut virallinen geokoodi): Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-Les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l’Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Salaunes, Salleboeuf, Les Salles-de-Castillon, Samonac, Saucats, Saugon, Sauternes, La Sauve, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac ja Yvrac.

Suurempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Etiketissä voidaan mainita laajempi maantieteellinen alue ”Vin de Bordeaux-Médoc” tai ”Grand Vin de Bordeaux-Médoc”.

Nimi voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Linkki eritelmään

https://info.agriculture.gouv.fr/gedei/site/bo-agri/document_administratif-7779fd27-55d4-4f3a-ad49-c13546214cca

(1) EUVL L 9, 11.1.2019, s. 2.